Hugo Eckener

Hugo Eckener (10. elokuuta 1868, Flensburg – 14. elokuuta 1954, Friedrichshafen) oli saksalainen ilmailuasiantuntija ja ilmalaivojen matkustajaliikenteen uranuurtaja, joka seurasi Ferdinand von Zeppeliniä Friedrichhafenissa päämajaansa pitäneen Luftschiffbau Zeppelin -yhtiön johtajana.

 Zeppelinien aikakauden sanansaattaja 
Eckener tähdensi ilmailussa etukäteissuunnittelua ja ehdotonta turvallisuusajattelua, jossa riskien otolla kaupallisista tai poliittisista syistä ei ollut sijaaAirships: Hugo Eckener Viitattu 9.1.2011. Hänen komennossaan yhtiöllä oli erinomainen turvallisuushistoria ilman vakavia onnettomuuksiaStamp Collecting World: Graf Zeppelin - A Brief History Viitattu 9.1.2011. Weimarin tasavallassa hän nautti suurta arvostusta, ja häntä pyydettiin politiikkaan. Hän oli valmis asettumaan ehdolle vuoden 1932 presidentivaaleissa, mutta vetäytyi Paul von Hindenburgin jatkokauden hyväksiEckener-Schule Flensburg  Viitattu 9.1.2011.

Eckenerin alaisuudessa rakennettiin ja otettiin liikenteeseen ensimmäinen kaupallinen mannertenvälinen ilma-alus LZ 127 Graf Zeppelin (1928)Airships: LZ-127 Graf Zeppelin Viitattu 9.1.2011. Hän oli komentajan ominaisuudessa mukana ilmalaivan ennätyslennoilla Atlantin yli (1928), maailman ympäri (1929) ja pohjoisnavalle 1931Airships: Graf Zeppelin’s Arctic Flight, 1931 >Viitattu 9.1.2011. Näiden uskaliaiden ja menestyksekkäiden matkojen ansiosta Eckener oli jonkin aikaa maailman tunnetuimpia henkilöitä.

 Toisinajattelija 
Eckener valvoi vielä LZ 129 Hindenburgin rakennustöitä ja koelentoja, mutta kielteinen suhtautuminen uusiin vallanpitäjiin, natseihin, johti hänen sivuuttamiseensa todellisesta päätöksenteosta ilmailuministeri Göringin 1935 perustamassa kansallisessa Deutsche Zeppelin-Reederei -yhtiössäAirships: Deutsche Zeppelin-Reederei (DZR) Viitattu 9.1.2011. Eckener näki zeppelinit kansojenvälisen ystävyyden airuina, toisin kuin kansallissosialistinen hallinto, joka halusi suurten ilmalaivojen julistavan Saksan valtakunnan ylivertaisuutta. Hänet korvattiin hiljaisuudessa natsien tavoitteille myötämielisemmällä Ernst Lehmannilla. Eckenerin nauttima suosio ja kuuluisuus kuitenkin suojelivat häntä vakavammilta seurauksilta.

 Viimeiset vuodet
Suurten ilmalaivojen aikakausi päättyi Hindenburgin tuhoon Lakehurstissa 1937, ja toinen maailmansota lopetti siviililiikenteen muihin maanosiin. Sota-ajan Hugo Eckener vietti syrjässä politiikasta ja aktiivisesta elämästä. Menetettyään talonsa ilmapommituksissa Eckener asettui asumaan tyttärensä luokse KonstanziinOstsee: Flensburg - Hugo Eckener Viitattu 10.1.2011.

Sodanjälkeisessä maailmassa ilmalaivoista ei enää ollut Eckenerin mielestä haastajiksi ilmaa raskaammille matkustalentokoneille. Vuonna 1945 hän palasi vanhaan ammattiinsa toimittajaksi vastaperustettuun päivälehteen nimeltä Südkurier. Hänen omaelämäkertansa Im Zeppelin über Länder und Meere ilmestyi vuonna 1949. 

Hugo Eckener kuoli 86-vuotiaana kotonaan Friedrichshafenissa Bodenjärven rannalla 14. elokuuta 1954.

 Lähteet 

 Aiheesta muualla 

 Hugo Eckenerin elämäkerta 
 Hugo Eckener Time-aikakauslehden kannessa (16.9.1929)  

Luokka:Saksalaiset lentäjät
Luokka:Ilmalaivat
Luokka:Vuonna 1868 syntyneet
Luokka:Vuonna 1954 kuolleet